**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻՆ ԼԻԱԶՈՐՈՒԹՅՈՒՆՆԵՐ ՎԵՐԱՊԱՀԵԼՈՒ ԵՎ ՊԵՏԱԿԱՆ ԿԱՌԱՎԱՐՄԱՆ ՀԱՄԱԿԱՐԳԻ ՄԱՐՄԻՆՆԵՐԻՆ ԱՄՐԱՑՎԱԾ, ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ, ՊԵՏԱԿԱՆ ՄԱՍՆԱԿՑՈՒԹՅԱՄԲ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ ԵՎ ՀԻՄՆԱԴՐԱՄՆԵՐԻՆ ՀԱՆՁՆՎԱԾ ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՄԱՐՎՈՂ ՇԱՐԺԱԿԱՆ ԳՈՒՅՔԸ ՀԵՏ ՎԵՐՑՆԵԼՈՒ ԵՎ ԱՅԼ ՊԵՏԱԿԱՆ ԿԱՌԱՎԱՐՄԱՆ ՀԱՄԱԿԱՐԳԻ ՄԱՐՄԻՆՆԵՐԻՆ ԱՄՐԱՑՆԵԼՈՒ ՈՒ ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ, ՊԵՏԱԿԱՆ ՄԱՍՆԱԿՑՈՒԹՅԱՄԲ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ ԵՎ ՀԻՄՆԱԴՐԱՄՆԵՐԻՆ ՀԱՆՁՆԵԼՈՒ ԿԱՐԳԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **Բարձր տեխնոլոգիական արդյունաբերության նախարարություն** | 07.12.2021թ. |
| N 01/17․1/7736-2021 |
|  1․ Նախագծով հաստատվող կարգի (այսուհետ նաև՝ Կարգ) 4-րդ կետի համաձայն`  «1․Մարմիններին ամրացված կամ օգտագործման հանձնված շարժական գույքը հետ վերցնելու գործընթացն իրականացվում է ինչպես Հայաստանի Հանրապետության վարչապետի հանձնարարության առկայության, այնպես էլ տվյալ գույքը օգտագործող մարմնի առաջարկության հիման վրա, եթե շարժական գույքի հետ վերցնելու դեպքում այն չի խոչընդոտելու մարմնի կանոնադրական գործառույթների իրականացմանը։»։ Նշվածի կապակցությամբ հարկ է անդրադառնալ որոշ նկատառումների, մասնավորապես, այն հանգամանքին, որ Նախագծով սահմանված «մարմիններ» ձևակերպումն իր մեջ ներառում է նաև պետական ոչ առևտրային կազմակերպությունը, պետական մասնակցությամբ կազմակերպությունը, ինչպես նաև հիմնադրամը։ Հետևաբար, նշվածը հաշվի առնելով՝ ընդունելի չէ թվարկված կազմակերպությունների կողմից միայն առաջարկության հիմքով պետական գույքի հետ վերցնելու գործընթացի իրականացումը։ Նշվածը հիմնավորվում է այն հանգամանքով, որ «Պետական ոչ առևրային կազմակերպությունների մասին», «Հիմնադրամների մասին» օրենքներով սահմանված հիմնադրին և լիազոր մարմնին տրված լիազորությունների մեջ է մտնում նաև կազմակերպությանն ամրացված պետական սեփականության օգտագործման և պահպանության վերահսկողությունը։ Հաշվի առնելով վերոնշյալը՝ գտնում ենք, որ կազմակերպությունների կողմից առաջարկության ներկայացման հետ միաժամանակ պետք է նվազագույնն առկա լինի նաև լիազորված պետական մարմնի համաձայնությունը։  Միաժամանակ գտնում ենք, որ Հայաստանի Հանրապետության վարչապետի հանձնարարության առկայության հիմքով պետական գույքի հետ վերցնելու գործընթացի իրականացումը ևս պետք է պայմանավորված լինի գույքը տիրապետող կամ օգտագործող սուբյեկտի առաջարկության առկայությամբ։ Վերոնշյալով պայմանավորված՝ առաջարկում ենք խմբագրել Կարգի 4-րդ կետը՝ նախատեսելով համապատասխան լիազորված պետական մարմնի համաձայնության կամ առաջարկության վերաբերյալ կարգավորումներ։ Նշված նկատառման ընդունմամբ պայմանավորված՝ անհրաժեշտություն կառաջանա լրացում կատարել նաև Նախագծի 4-րդ կետում թվարկված՝ իրավական ակտում ներառվող տեղեկությունների շարքում։ 2․ Կարգի 6-րդ կետով նախատեսված է հետևյալը․ «Մարմինները սույն կարգի 4-րդ կետի պահանջի բավարարման դեպքում համապատասխան գրավոր առաջարկությամբ դիմում են Կոմիտեին, ներկայացնելով առաջարկություն շարժական գույքը հետ հանձնելու և համապատասխան մարմնին ամրացնելու կամ հանձնելու վերաբերյալ։»։ Վերոնշյալ կարգավորման վերլուծության արդյունքում ստացվում է, որ պետական գույքը մեկ մարմնից մեկ այլ մարմնի ամրացնելու կամ հանձնելու դեպքում առաջարկությունը տրվում է գույքը հետ վերադարձնող մարմնի կողմից, մինչդեռ կարծում ենք գույքը հետ վերադարձնող մարմինն օբյեկտիվորեն չի կարող առաջարկություն ներկայացնել գույքը ստացողի համար։ Ելնելով նշվածից՝ առաջարկում ենք խմբագրել և գրավոր առաջարկությամբ դիմում ներկայացնելու պարտավորությունը նախատեսել գույքը հետ վերադարձնողի կողմից՝ հետ վերադարձնելու մասով, իսկ ստացողի կողմից՝ ամրացման և/կամ հանձնման մասով։ 3․ Կարգի 9-րդ կետով նախատեսված է հետևյալը․  «Մարմիններին հանձնված շարժական գույքը հետ վերցնելու և այլ մարմիններին ամրացնելու կամ հանձնելու ընթացքում գույքի տեղափոխման հետ կապված ծախսերը կատարվում են գույքը հանձնող մարմինների կողմից։»։ Նշվածի վերաբերյալ հարկ է նկատել, որ պետական գույքը հանձնողի կողմից գույքի տեղափոխման ծախսերը կատարելը՝ Նախագծով կամ որևէ այլ նորմով հիմնավորված չէ։ Գտնում ենք, որ պետական գույքի տեղափոխման ծախսերը պետք է կատարվի այն մարմնի կողմից ում անհրաժեշտ է տվյալ գույքը։ |  1. Ընդունվել է։ 2. Ընդունվել է։   3.Ընդունվել է։ |
| **Շրջակա միջավայրի նախարարություն** | 02.12.2021թ. |
| N 1/06.3.3/14291-2021 |
|  1. Առաջարկվում է հստակեցնել, թե նախագծով նախատեսվող գործողությունները վերաբերում են արդյոք նաև «պետական մարմնին ենթակա պետական մարմնին» թե ոչ, հստակեցնել թե արդյոք նախագծի 3-րդ կետի 1-ին և 2-րդ ենթակետերով ամրագրված պայմանները կիրառվելու են միաժամանակ թե ոչ,  2. Նախագծի 5-րդ կետի «դեկտեմբերի 25-ը» բառերը փոփոխել «դեկտեմբերի 31-ը» բառերով, հաշվի առնելով, որ հաշվետու տարին տվյալ տարվա հունվարի 1-ից մինչև դեկտեմբերի 31-ը ներառյալ ընկած ժամանակահատվածն է (հիմք՝ 2014 թվականի հունիսի 21-ին Ազգային ժողովի կողմից ընդունված «Հանրային հատվածի կազմակերպությունների հաշվապահական հաշվառման մասին» օրենքի հոդված 19 «Հաշվետու ժամանակահատվածը» 2-րդ կետ, ինչի համաձայն «հաշվետու տարին տվյալ տարվա հունվարի 1-ից մինչև դեկտեմբերի 31-ը ներառյալ ընկած ժամանակահատվածն է։»), 3. նախագծի հավելվածի Ձև 1-ում և Ձև 2-ում «Հաշվապահ՝ (ստորագրություն)» բառերից առաջ ավելացնել «գլխավոր» բառը (հիմք՝ 2014 թվականի հունիսի 21-ին Ազգային ժողովի կողմից ընդունված «Հանրային հատվածի կազմակերպությունների հաշվապահական հաշվառման մասին» oրենքի հոդված 9 «Գլխավոր հաշվապահի իրավունքները և պարտականությունները»)։ |  1.ՉԻ ընդունվել։ Պարզաբանում՝ հիմք ընդունելով «Պետական կառավարման համակարգի մարմինների մասին» ՀՀ օրենքը. պետական կառավարման համակարգի մարմիններն են նախարարությունները, ինչպես նաև Կառավարությանը, վարչապետին և նախարարություններին ենթակա մարմինները: Հետևաբար նախագծով նախատեսվող գործողությունները վերաբերում են բոլոր պետական մարմիններին։ 2. Ընդունվել է:  3.Ընդունվել է։     |
| **Էկոնոմիկայի նախարարություն** | 30.11.2021թ. |
| N 01/17697-2021 |
|  1. Նախագծի վերնագրում առաջարկում ենք «լիազորություններ տալու» բառերը փոխարինել «լիազորություն վերապահելու» բառերով, իսկ «գույքի» բառը փոխարինել «գույքը» բառով։  2. Նախագծի նախաբանում նշված լիազորող նորմը լրացուցիչ քննարկման կարիք ունի, հաշվի առնելով այն, որ «Պետական գույքի կառավարման մասին» օրենքի 6-րդ հոդվածի 1-ին մասի 1-ին կետի համաձայն՝ պետական գույքի կառավարման ոլորտում քաղաքականությունը մշակում և իրականացնում է Կառավարությունը: Կառավարության լիազորությունն է` Հայաստանի Հանրապետության օրենսդրությամբ սահմանված կարգով ընդունել պետական գույքային շրջանառության, պետական սեփականություն հանդիսացող շենքերի, շինությունների և առանձին տարածքների արդյունավետ օգտագործման և սպասարկման, ինչպես նաև օտարերկրյա պետություններում Հայաստանի Հանրապետության սեփականություն հանդիսացող գույքի արդյունավետ օգտագործման վերաբերյալ որոշումներ։ Տվյալ պարագայում բացակայում է լիազորող նորմը, որով կարող է գույքը հետ վերցվել և ամրացվել կամ հանձնվել։ 3.Նախագծի նախաբանում առաջարկում ենք «ՀՀ» հապավումը բացել։ 4.Նախագծի տեքստում առաջարկում ենք «և (կամ)» շաղկապների կիրառումը համապատասխանեցնել «Նորմատիվ իրավական ակտերի մասին» օրենքի 16-րդ հոդվածի պահանջներին՝ համաձայն որի «և (կամ)» շաղկապների միաժամանակյա կիրառում նախատեսված չէ։ 5.Նախագծի ամբողջ տեքստում և Ձև 2-ում «էական բնութագրիչ հատկանիշ» եզրույթը խմբագրման ու հստակեցման կարիք ունի։ 6.Կարգի 7-րդ կետում առաջարկում ենք «առաջարկության» բառը փոխարինել «առաջարկություն» բառով։ 7. Նախագծի 3.1 կետում անհրաժեշտ է հստակեցնել շարժական գույքի արժեքը դա սկզբնական, թե՞ հաշվեկշռային արժեքն է: 8.Ձև 1-ում և Ձև 2-ում առաջարկում ենք «Մարմնի ղեկավար» բառերից հետո լրացնել «կամ գլխավոր քարտուղար» բառերը հաշվի առնելով այն, որ օրինակ՝ նախարարությունում գլխավոր քարտուղարը կանոնադրությամբ սահմանված կարգով տնօրինում է նախարարությանն ամրացված պետական գույքը։ 9. Ձև 1-ի 3-րդ կետում առաջարկում ենք «չի խոչընդոտում» բառերից առաջ ավելացնել «վերջինիս հանձնումը» բառերը: |  1. Ընդունվել է։ 2. Չի ընդունվել։ Պարզաբանում՝ գույքային շրջանառությունը իրենից ներկայացնում է պետական գույքի (այդ թվում անշարժ և շարժական) համապատասխան իրավական ակտերի ընդունման միջոցով սեփականատիրոջ, օգտագործողի և տիրապետողի փոփոխությունները, այդ թվում նաև պետական մարմիններից պետական ոչ առևտրային կազմակերպություններից, պետական մասնակցությամբ առևտրային կազմակերպություններից և հիմնադրամներից գույքի հետ վերցնելը և մեկ այլ պետական մարմիններին ամրացված պետական ոչ առևտրային կազմակերպություններին, պետական մասնակցությամբ առևտրային կազմակերպություններին և հիմնադրամներին հանձնումը։  3. Ընդունվել է։ 4. Ընդունվել է։5. Ընդունվել է։ 6. Ընդունվել է։  7. Ընդունվել է։ 8. Ընդունվել է։ 9. Ընդունվել է։ |
| **ՀՀ ֆինանսների նախարարություն** | 30.11.2021թ. |
| N 01/11-1/19474-2021 |
|  Նախագծով նախատեսվում է լիազորել Պետական գույքի կառավարման կոմիտեին (այսուհետ՝ Կոմիտե) ՀՀ կառավարության անունից հանդես գալու՝ պետական մարմնին ամրացված, պետական ոչ առևտրային կազմակերպություններին, պետական մասնակցությամբ առևտրային կազմակերպություններին և հիմնադրամներին անհատույց օգտագործման իրավունքով հանձնված պետական սեփականություն համարվող շարժական գույքը (բացառությամբ տրանսպորտային միջոցների և այն գույքի, որն իր նշանակությամբ նախատեսված է գաղտնի աշխատանքների կատարման համար) հետ վերցնելու և (կամ) այլ մարմիններին ամրացնելու կամ հանձնելու գործառույթը իրականացնելու համար։ Միաժամանակ, Նախագծով սահմանվում է, որ Կոմիտեի կողմից մարմիններից հետ վերցնելու և այլ մարմիններին ամրացնելու կամ հանձնելու ենթակա են յուրաքանչյուր միավոր մինչև 5 մլն դրամը չգերազանցող շարժական գույքը։ Ընդ որում, մեկ տարվա ընթացքում, յուրաքանչյուր մարմնի մասով, շարժական գույքի գումարային մեծությունը չի կարող գերազանցել 20 մլն դրամը: Այդ կապակցությամբ առաջարկում ենք հստակեցնել յուրաքանչյուր միավոր շարժական գույքի առավելագույն, ինչպես նաև մեկ տարվա ընթացքում, յուրաքանչյուր մարմնի մասով, շարժական գույքի գումարային մեծության սահմանաչափերի որոշման սկզբունքները: Միաժամանակ, առաջարկում ենք Նախագծում հստակեցնել, թե ո՞ր արժեքն է հաշվի առնվելու շարժական գույքի արժեքը գնահատելիս (սկզբնական, հաշվեկշռային թե շուկայական արժեքը): Նախագծում և կից կարգում անհրաժեշտ է «հանձնված» բառը փոխարինել «անհատույց օգտագործման հանձնված» արտահայտությամբ կամ «տրամադրված» բառով: Նախագծից պարզ չէ նաև, թե ինչ կարգով կամ ում կողմից և ինչ գործիքակազմով է որոշվելու Նախագծի 3-րդ կետի 2-րդ ենթակետում նշված գույքի պիտանելիությունը։ | Չի ընդունվել։ Կոմիտեն նպատակահարմար է գտնում արժեքային սահմանափակումների համար սահմանել ոչ թե սկզբունք, այլ մոտեցում կամ պայմաններ։Միաժամանակ նպատակահարմար է գտնում մոտեցումները կամ պայմանները սահմանել ոչ թե որոշման նախագծում, այլ ներկայացնել հիմնավորման մեջ։ Այլ կերպ տեղեկանք հիմնավորման մեջ կատարվել են համապատասխան փոփոխություններ, այսինքն՝ գույքային շրջանառության սահմանափակման չափը (մինչև 5 մլն դրամը հաշվեկշռային արժեքը չգերազանցող շարժական գույքը) սահմանվել է ելնելով գույքային շրջանառության մասին ՀՀ կառավարության որոշումների ընդունման քանակի հնարավորինս նվազագույնի հասցնելու և տվյալ խնդիրը օպերատիվ ձևով լուծելու պայմանից, ինչպես նաև պետական ոչ առևտրային կազմակերպություններին, պետական մասնակցությամբ առևտրային կազմակերպություններին և հիմնադրամներին շարժական գույքի կազմում առավելագույն հաշվեկշռային արժեք ունեցող գույքի մեծությունից։ Նախագծում կատարված դիտողությունների հիման վրա կատարվել են համապատասխան փոփոխությունները։  Ընդունվել է։ Ընդունվել է։ |
| **ՀՀ արտակարգ իրավիճակների նախարարություն** | 26.11.2021թ. |
| N 01/01.1/6527-2021 |
|  Առաջարկություններ և առարկություններ չունի։  |  Ընդունվել է։ |
| **ՀՀ պաշտպանության նախարարություն** | 25.11.2021թ. |
| N ՊՆ/510/6224-2021 |
|  Առաջարկում ենք հաշվի առնել, որ «Կառավարչական իրավահարաբերությունների կարգավորման մասին» ՀՀ օրենքի 5-րդ հոդվածի 7-րդ մասի համաձայն՝ սույն օրենքով սահմանված կառավարման լիազորություն ունեցող սահմանադրական մարմինը, պաշտոնատար անձն իրավունք ունեն հետ վերցնելու պետական մարմնին, ենթակա պետական մարմնի համար ձեռք բերված գույքը և այն հանձնել պետական այլ մարմնին կամ Կառավարությանը: Միաժամանակ, առաջարկում ենք քննարկել որոշման նախագծի նախաբանում կատարվող հղումը հստակեցնելու հարցը՝ հաշվի առնելով Վարչապետի աշխատակազմի ղեկավարի 2021 թվականի նոյեմբերի 2-ի N 02/10.3/37766-2021 գրությամբ ներկայացված Վարչապետի հանձնարարականը: |  Ընդունվել է։  |
| **ՀՀ առողջապահության նախարարություն** | 24.11.2021թ. |
| N ԱԱ//25627-2021 |
|  Առարկություններ և դիտողություններ չունի: |  Ընդունվել է։ |
| **ՀՀ արտաքին գործերի նախարարություն** | 24.11.2021թ. |
| N 1111/49303-21 |
|  Առարկություններ և դիտողություններ չունի: |  Ընդունվել է։ |
| **ՀՀ Կրթության, գիտության, մշակույթի և սպորտի նախարարություն** | 29.11.2021թ. |
| N 01/20.1/27713-2021 |
|  Առաջարկում ենք տարանջատել լիազոր մարմնի համաձայնության դեպքում վերջինիս ամրացված և սահմանված կարգով պետական ոչ առևտրային կազմակերպություններին, պետական մասնակցությամբ առևտրային կազմակերպություններին և հիմնադրամներին հանձնված պետական սեփականություն համարվող շարժական գույքը այլ գերատեսչական մարմիններին փոխանցելու անհրաժեշտության դեպքերը, քանի որ լիազոր մարմինը ՀՀ բյուջեով նախատեսված գումարներով սահամաված կարգով ձեռք բերված շարժական գույքը իր իրավասության շրջանակներում իրավական ակտերով բաշխում է և անհարժեշտության դեպքում կատարում է համապատասխան փոփոխություն նշված ակտերում: Տարանջատման կարիք ունի նաև ՀՀ կառավարության կողմից համապատասխան անհատական ակտով պետական ոչ առևտրային կազմակերպություններին, պետական մասնակցությամբ առևտրային կազմակերպություններին և հիմնադրամներին շարժական գույք տրամադրելու դեպքերը: |  Ընդունվել է։ |
| **ՀՀ աշխատանքի և սոցիալական հարցերի նախարարություն** | 30.11.2021թ. |
| N ՄՆ/ԳԽ/45534-2021 |
|  Դիտողություններ և առաջարկություններ չունի: | Ընդունվել է։ |
| **Երևանի քաղաքապետարան** | 30.11.2021թ. |
| N01/07-148238 |
|  Առաջարկություններ և դիտողություններ չունի։ | Ընդունվել է։ |
| **ՀՀ միջուկային անվտանգության կարգավորման պետական կոմիտե** | 23.11.2021թ. |
| N 01/610/1467-2021 |
|  Նախագծի 1-ին և 2-րդ կետերում, որոշմամբ հաստատվող կարգի 1-ին և 2-րդ կետերում «որը նախատեսված է գաղտնի աշխատանքների կատարման համար», բառերից հետո առաջարկվում է լրացնել «, ինչպես նաև շրջակա միջուկային և ճառագայթային վթարների հակազդման համար նախատեսված, միջավայրի ճառագայթային մոնիթորինգ և վերահսկողության, ռադիոակտիվ նյութերի հայտնաբերում և տիպաճշտում, դոզիմետրիկ չափումներ իրականացնելու համար նախատեսված սարքերը, սարքավորումները, համակարգերը» բառերը։ Վերոհիշյալ սարքերը, սարքավորումները, համակարգերն օգտագործելու համար պահանջվում է ճառագայթային նորմերի և կանոնների իմացություն և համապատասխան անձնակազմ, հաշվի առնելով այդ սարքեր, սարքավորումների մեջ ռադիոակտիվ աղբյուրների առկայությունը։ Բացի այդ վերոհիշյալ սարքավորումները ձեռք են բերվել Ատոմային էներգիայի միջազգային գործակալության և Եվրոմիության տեխնիկական աջակցության ծրագրերի շրջանակներում, նպատակային օգտագործման պայմանով։ |  Ընդունվել է։ |
| **Կադաստրի կոմիտե** | 26.11.2021թ. |
| N ԱՊ/11050-2021 |
|  1. Նախագծի 3-րդ կետում «5 մլն դրամը չգերազանցող» բառերը փոխարինել «5 մլն դրամ հաշվեկշռային արժեքով» բառերով, 2. Նախագծի հավելվածի 1-ին կետում «5 մլն դրամ արժեքով» բառերը փոխարինել «5 մլն դրամ հաշվեկշռային արժեքով» բառերով։ |  1. Ընդունվել է։ 2. Ընդունվել է։ |
| **Քաղաքաշինության կոմիտե** | 23.11.2021թ. |
| N 01/02.1/10811-2021 |
|  1. Նախագծի 4-րդ կետի 3-րդ ենթակետը շարադրել հետևյալ խմբագրությամբ՝ «հաշվեկշռային արժեքը՝ կոնկրետ ամսաթվի դրությամբ»,  2. Նախագծի 4-րդ կետում ավելացնել նոր ենթակետ հետևյալ խմբագրությամբ՝ «սկզբնական արժեքը»,  3.Նախագծի հավելվածի 8-րդ կետում «շահագործման հանձնելու տարեթիվը,» բառերից հետո ավելացնել «սկզբնական արժեքը» բառերը: |  1. Ընդունվել է։ 2. Չի ընդունվել։Պարզաբանում. քանի որ նախագծով սահմանվել է ոչ թե սկզբնական արժեքը, այլ հաշվեկշռային արժեքը։ 3. Չի ընդունվել, 2-րդ կետով տրված պարզաբանմամբ։ |
| **ՀՀ ոստիկանություն** | 29.11.2021թ. |
| N 1/21/81629-21 |
|  Առարկություններ և առաջարկություններ չունի: |  Ընդունվել է։ |
| **ՀՀ պետական եկամուտների կոմիտե** | 01.12.2021թ. |
| N 01/3-4/76896-2021 |
|  1. Նախագծի 3-րդ կետի 1-ին ենթակետով սահմանվում է, որ «Կոմիտեի կողմից մարմիններից հետ վերցնելու և այլ մարմիններին ամրացնելու կամ հանձնելու ենթակա են յուրաքանչյուր միավոր մինչև 5 մլն դրամը չգերազանցող շարժական գույքը։ Ընդ որում, մեկ տարվա ընթացքում, յուրաքանչյուր մարմնի մասով, շարժական գույքի գումարային մեծությունը չի կարող գերազանցել 20 մլն դրամը», մինչդեռ նախագծով հաստատվող կարգում, ինչպես նաև նախագծի հիմնավորման մեջ անդրադարձ չի կատարվում «մեկ տարվա ընթացքում, յուրաքանչյուր մարմնի մասով, շարժական գույքի գումարային մեծությունը չի կարող գերազանցել 20 մլն դրամը» դրույթին։ Միաժամանակ, նշված կետի հետ կապված՝ առաջարկվում է հստակեցնել, թե 5 մլն դրամը կամ 20մլն դրամը վերաբերում է շարժական գույքի հաշվեկշռային արժեքին, թե ձեռքբերման, թե շուկայական, թե այլ արժեքի։ Առաջարկվում է հստակեցնել նաև «մեկ տարվա ընթացքում, յուրաքանչյուր մարմնի մասով, շարժական գույքի գումարային մեծությունը չի կարող գերազանցել 20 մլն դրամը» հասկացությունը։ Մասնավորապես, վերջինս վերաբերում է յուրաքանչյուր միավոր շարժական գույքի հանրագումարի արդյունքում գումարային մեծությանը, թե, տվյալ դեպքում, յուրաքանչյուր միավորի համար սահմանված սահմանային չափը (5 մլն դրամը) հաշվի չի առնվելու և հիմք է վերցվելու շարժական գույքի մինչև 20 մլն դրամը չգերազանցելու պայմանը։ 2. Նախագծի 4-րդ կետի 6-րդ ենթակետում առաջարկվում է հստակեցնել «այլ տեղեկատվություն» հասկացությունը։ 3. Ձև 2-ի (Համաձայնություն) 3-րդ կետում «և (կամ)» բառերից հետո առաջարկվում է լրացնել «հանձնման» բառը։ |  1. Ընդունվել է: 2. Չի ընդունվել, քանի որ հնարավոր չէ նախատեսել հնարավոր բոլոր դեպքերը։3. Ընդունվել է։ |
| **ՀՀ արդարադատության նախարարություն** | 23.12.2021թ. |
| N//43040-2021 |
|  Ներկայացված նախագծով նախատեսվում է լիազորել ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին (այսուհետ՝ Կոմիտե) ՀՀ կառավարության (որպես հիմնադիր) անունից հանդես գալու՝ պետական կառավարման համակարգի մարմնիններին ամրացված, պետական ոչ առևտրային կազմակերպություններին, պետական մասնակցությամբ առևտրային կազմակերպություններին և հիմնադրամներին (այսուհետ՝ Մարմիններ) անհատույց օգտագործման իրավունքով հանձնված պետական սեփականություն համարվող մինչև 5 մլն դրամ հաշվեկշռային արժեք ունեցող շարժական գույքը հետ վերցնելու և այլ մարմիններին ամրացնելու կամ հանձնելու գործառույթն իրականացնելու համար։ Ընդ որում Կոմիտեն Մարմիններին անհատույց օգտագործման իրավունքով հանձնված պետական սեփականություն համարվող շարժական գույքը (այսուհետ՝ շարժական գույք) հետ վերցնելու և այլ Մարմիններին գույքն ամրացնելու կամ հանձնելու լիազորությունն իրականացնում է իր կողմից իրավական ակտի ընդունման միջոցով։Նախագիծը խնդրահարույց է երկու հիմնական հայեցակետերից ելնելով, մասնավորապես՝  1. Նախագծի նախաբանում նշված է հետևյալը՝ «Հիմք ընդունելով «Պետական գույքի կառավարման մասին» Հայաստանի Հանրապետության օրենքի 6-րդ հոդվածի 1-ին մասի 1-ին կետի պահանջը` Հայաստանի Հանրապետության կառավարությունը որոշում է. (…)»:«Պետական գույքի կառավարման մասին» Հայաստանի Հանրապետության օրենքի 6-րդ հոդվածի 1-ին մասի 1-ին կետում սահմանված է հետևյալը՝ « Պետական գույքի կառավարման ոլորտում քաղաքականությունը մշակում և իրականացնում է Կառավարությունը: Կառավարության լիազորություններն են` Հայաստանի Հանրապետության օրենսդրությամբ սահմանված կարգով ընդունում է պետական գույքային շրջանառության, պետական սեփականություն հանդիսացող շենքերի, շինությունների և առանձին տարածքների արդյունավետ օգտագործման և սպասարկման, ինչպես նաև օտարերկրյա պետություններում Հայաստանի Հանրապետության սեփականություն հանդիսացող գույքի արդյունավետ օգտագործման վերաբերյալ որոշումներ»: Այս առումով հարկ ենք համարում անդրադառնալ «Նորմատիվ իրավական ակտերի մասին» օրենքի 13-րդ հոդվածի 1-ին մասի դրույթներին, համաձայն որոնց՝ ենթաօրենսդրական նորմատիվ *իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:*ՀՀ Սահմանադրության 6-րդ հոդվածի 2-րդ մասի համաձայն*՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր:*Վերոգրյալ իրավակարգավորումից բխում է, որ սույն կառավարության որոշմամբ, որը փաստացի հանդիսանում է ենթաօրենսդրական նորմատիվ իրավական ակտ, Կոմիտեին Նախագծով տրվող լիազորությունները և այդ լիազորություններից բխող հարակից իրավակարգավորումները կարող են պատվիրակվել և սահմանվել միայն օրենքում համապատասխան լիազորող նորմի ուղղակի առկայության դեպքում, իսկ սույն Նախագծի նախաբանում, որպես սույն նախագծի ընդունման լիազորող նորմ, հղում կատարված «Պետական գույքի կառավարման մասին» Հայաստանի Հանրապետության օրենքի 6-րդ հոդվածի 1-ին մասի 1-ին կետում՝ կառավարությանը նման որոշում ընդունելու լիազորություն տրված չէ: Հիմք ընդունելով վերոգրյալը՝ անհրաժեշտ է խմբագրել Նախագծի նախաբանը և հղում կատարել համապատասխան լիազորող նորմերին: 2. Պետական գույքի կառավարման մասին» Հայաստանի Հանրապետության օրենքի 30-րդ հոդվածի 1-ին մասի համաձայն՝ պետական գույքի անհատույց օգտագործման իրավունքը տրամադրվում է Հայաստանի Հանրապետության կառավարության որոշմամբ` Հայաստանի Հանրապետության կառավարության հաստատած կարգով: Ոստի վերոգրյալ իրավակարգավորման համատեքստում խնդրահարույց է նաև օրենքով ՀՀ կառավարությանը պատվիրակված լիազորությունը, կառավարության որոշմամբ, Կոմիտեին պատվիրակելը, որն էլ իր հերթին այդ լիազորությունը պետք է իրականացնի իր կողմից իրավական ակտի ընդունման միջոցով, որը ինքնին հակասում է Պետական գույքի կառավարման մասին» Հայաստանի Հանրապետության օրենքի 30-րդ հոդվածի 1-ին մասի դրույթներին: |  Ընդունվել է մասամբ։ Նախագծի նախաբանում հղում է կատարվել նաև «Պետական ոչ առևտրային կազմակերպությունների մասին» ՀՀ օրենքի 13-րդ հոդված 3-րդ մասի պահանջը, համաձայն որի «Պետական կազմակերպության հիմնադիրը սույն հոդվածի 2-րդ կետի «գ», «դ», «ե» և «է» ենթակետերով նախատեսված իր լիազորությունները կարող է վերապահել լիազորված պետական մարմնին, իսկ գործադիր մարմնի նշանակման լիազորությունը` նաև կոլեգիալ կառավարման մարմնին:» Իսկ նույն հոդվածի 2-րդ կետի «գ» ենթակետի համաձայն՝ «գ) պետական կազմակերպությանը սեփականության իրավունքով հանձնվող և (կամ) ամրացվող` պետությանը պատկանող գույքի կազմի հաստատումը.», ինչպես նաև «Կառավարչականիրավահարաբերությունների կարգավորման մասին» ՀՀ օրենքի 5-րդ հոդվածի 7-րդ մասի համաձայն՝ «7. Սույն օրենքով սահմանված կառավարման լիազորություն ունեցող սահմանադրական մարմինը, պաշտոնատար անձն իրավունք ունեն հետ վերցնելու պետական մարմնին, ենթակա պետական մարմնի համար ձեռք բերված գույքը և այն հանձնել պետական այլ մարմնին կամ Կառավարությանը:» Միաժամանակ տեղեկացնում ենք, որ «Պետական գույքի կառավարման մասին» Հայաստանի Հանրապետության օրենքի 6-րդ հոդվածի 1-ին մասի 1-ին կետի պահանջի համաձայն «Պետական գույքի կառավարման ոլորտում քաղաքականությունը մշակում և իրականացնում է Կառավարությունը: Կառավարության լիազորություններն են` 1) Հայաստանի Հանրապետության օրենսդրությամբ սահմանված կարգով ընդունում է **պետական գույքային շրջանառության*,*** պետական սեփականություն հանդիսացող շենքերի, շինությունների և առանձին տարածքների արդյունավետ օգտագործման և սպասարկման, ինչպես նաև օտարերկրյա պետություններում Հայաստանի Հանրապետության սեփականություն հանդիսացող գույքի արդյունավետ օգտագործման վերաբերյալ որոշումներ»: Հարկ ենք համարում նշել, որ ներկայացված նախագծի համար հիմք է ընդունվել վերոնշյալ մասի «**պետական գույքային շրջանառության» դրույթը։**Գույքային շրջանառությունը իրենից ներկայացնում է պետական գույքի (այդ թվում անշարժ և շարժական) համապատասխան իրավական ակտերի ընդունման միջոցով սեփականատիրոջ, օգտագործողի և տիրապետողի փոփոխությունները, այդ թվում նաև պետական մարմիններից պետական ոչ առևտրային կազմակերպություններից, պետական մասնակցությամբ առևտրային կազմակերպություններից և հիմնադրամներից գույքի հետ վերցնելը և մեկ այլ պետական մարմիններին պետական ոչ առևտրային կազմակերպություններին, պետական մասնակցությամբ առևտրային կազմակերպություններին և հիմնադրամներին հանձնումը։ 2. Չի ընդունվել։  Պարզաբանում՝«Պետական գույքի կառավարման մասին» ՀՀ օրենքի 30-րդ հոդվածի 1-ին մասի համաձայն`«1. Պետական գույքի անհատույց օգտագործման իրավունքը տրամադրվում է Հայաստանի Հանրապետության կառավարության որոշմամբ` Հայաստանի Հանրապետության կառավարության հաստատած կարգով,» որը ՀՀ կառավարության 2011 թվականի 304-Ն որոշումն է։Իսկ նույն հոդվածի 2-րդ հոդվածի համաձայն` «2. Հայաստանի Հանրապետության կառավարության որոշմամբ սահմանված կարգով պետական գույքն անհատույց օգտագործման իրավունքով կարող է տրամադրվել՝1) համայնքներին.2) լրատվական գործունեություն իրականացնող իրավաբանական կամ ֆիզիկական անձանց.3) հասարակական կազմակերպություններին և հիմնադրամներին.4) միջազգային կազմակերպություններին.5) քաղաքացիներին.6) անհրաժեշտության դեպքում՝ նաև այլ կազմակերպությունների: »Հարկ ենք համարում նշել, որ **«**Պետական գույքի կառավարման մասին» ՀՀ օրենքի 30-րդ հոդվածի սահմանված պահանջները չեն տարածվում ներկայացված նախագծի պահանջների վրա, քանի որ նախագծով նախատեսված է կարգավորվել շարժական գույքի շրջանառության գործընթացը։  |
| **ՀՀ վարչապետի աշխատակազմի****իրավաբանական վարչություն** | 15.03.2022թ. |
| 02/16.3/7984-2022 |
| Նախագծի նախաբանում նշված չէ Սահմանադրության կամ օրենքի այն դրույթը, որը կառավարությանը լիազորում է ընդունել սույն որոշման նախագիծը, ինչը հակասում է Սահմանադրության 6-րդ հոդվածի 2-րդ մասին, ըստ որի՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Միևնույն ժամանակ, «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:Հարկ է նկատի ունենալ, որ նախագծի նախաբանում նշված իրավական հիմքերը կառավարության համար լիազորող նորմեր չեն հանդիսանում: |  Ընդունվել է։  |
| **ՀՀ վարչապետի աշխատակազմի** **իրավաբանական վարչություն** | 22.08.2022թ. |
| 02/16.3/26867-2022 |
| 1. Նախագծի 2-րդ կետով Պետական գույքի կառավարման կոմիտեն (այսուհետ՝ Կոմիտե) լիազորվում է իրականացնել պետական սեփականություն համարվող շարժական գույքը հետ վերցնելու և այլ մարմիններին ամրացնելու գործառույթը: Սակայն հարկ է նկատի ունենալ, որ Կոմիտեն ինքնին չի կարող կառավարության որոշմամբ լիազորվել իրականացնելու նմանատիպ գործառույթ՝ հաշվի առնելով Սահմանադրության 6-րդ հոդվածի 2-րդ մասը: Միաժամանակ, Կոմիտեն Պետական գույքի կառավարման մասին օրենքի 7-րդ հոդվածի 1-ին մասի 23-րդ կետով արդեն իսկ լիազորվել է կառավարության սահմանած դեպքերում և կարգով որոշում կայացնել շարժական գույքը հետ վերցնելու և այլ մարմիններին ամրացնելու մասին:2. Նախագծի 1-ին կետով հաստատվող հավելվածի 4-րդ կետով Կոմիտեին լիազորություն է վերապահվում կազմակերպել շարժական գույքը հետ վերցնելու և այլ մարմիններին ամրացնելու գործընթացը՝ իրավական ակտ ընդունելու միջոցով: Սակայն նմանատիպ կարգավորումներ առկա են նաև նախագծի 2-րդ և 4-րդ կետերում: Այս առումով հարկ է նշել, որ «Նորմատիվ իրավական ակտերի մասին» ՀՀ օրենքի 13-րդ հոդվածի 8-րդ մասի համաձայն՝ նորմատիվ իրավական ակտերում բացառվում են իրավական նորմերի անհիմն կրկնությունները: Ուստի անհրաժեշտ է վերանայել առաջարկվող կարգավորումները:Բացի այդ, նախագծի 5-րդ կետով Կոմիտեի նախագահին հանձնարարվում է առաջարկություններ ներկայացնել գույքային շրջանառության բարեփոխման վերաբերյալ: Մինչդեռ գտնում ենք, որ առաջարկվող դրույթը սույն որոշման կարգավորման առարկան չէ: Միաժամանակ, համապատասխան ոլորտի լիազոր մարմինը գործող օրենսդրությամբ արդեն իսկ օժտված է նմանատիպ լիազորությամբ: | 1. Ընդունվել է։
2. Ընդունվել է։
 |